Βαρωνία της Αρκαδίας

Η Βαρωνία της Αρκαδίας (1262-1432), ήταν κρατίδιο υποτελές στο Πριγκιπάτο της Αχαΐας που ιδρύθηκε το 1261/2 από τον πρίγκιπα Γουλιέλμο Β' Βιλλαρδουίνο. Έδρα της ήταν η Κυπαρισσία στη Μεσσηνία, που το Μεσαίωνα ονομαζόταν Αρκαδία. 

Ιστορία
Η βαρωνία της Αρκαδίας ιδρύθηκε αρκετά μετά τις δώδεκα αρχικές βαρωνίες του Πριγκιπάτου της Αχαΐας. Αρχικά, η πόλη της Αρκαδίας (αρχαία και σύγχρονη Κυπαρισσία) αποτελούσε τμήμα των προσωπικών κτήσεων του πρίγκιπα. Η βαρωνία σχηματίστηκε ως αποζημίωση για τον Βιλαίν Α΄ ντ'Ωλναί (Vilain d'Aulnay) μετά την βυζαντινή ανάκτηση της Κωνσταντινούπολης από τη Λατινική Αυτοκρατορία το 1261.Bon (1969), σ. 104, 412–413Topping (1975), σ. 120 Η βαρωνία καταλάμβανε εδάφη στην σημερινή περιοχή της Κυπαρισσίας στην Μεσσηνία. Έδρα και κατοικία του βαρώνου ήταν το επισκευασμένο αρχαίο Κάστρο της ΑρκαδίαςΗ Μεσσηνία στις αρχές της Φραγκοκρατίας, ανακτήθηκε 3 Μαρτίου 2013. 

Μετά τον θάνατο του Βιλαίν το 1269, μοιράστηκε μεταξύ των δυο γιών του, Εράρδου Α΄ (Erard) και Γοδεφρείδου (Geoffroi). Ο Εράρδος εξαφανίζεται μετά το 1279, οπότε και συνελήφθη αιχμάλωτος των Βυζαντινών, αλλά ο Γοδεφρείδος δεν κατάφερε παρά μόνον το 1293 να ενώσει ξανά τη βαρωνία υπό τον έλεγχό του, χάρη στις παρεμβάσεις των βαΐλων των Ανδεγαυών βασιλέων της Νεαπόλεως, που είχαν κατασχέσει το ήμισυ του Εράρδου.Bon (1969), σ. 157, 413 Τον Γοδεφρείδο διαδέχτηκε το 1297 ο γιος του Βιλαίν Β΄, τον οποίο με τη σειρά του διαδέχτηκαν ο γιος του Εράρδος Β΄ και η κόρη του Αγνή (Agnes).Bon (1969), σ. 236, 413 Ο Εράρδος πέθανε άτεκνος προ του 1338, και άφησε τη μισή βαρωνία στη χήρα του, Μπαλτζάνα Γκοτσαντίνι (Balzana Gozzadini), που σύντομα παντρεύτηκε τον τριτημόριο βαρώνο Πέτρο νταλε Κάρτσερι (Pierro dalle Carceri). Η Μπαλτζάνα πέθανε σύντομα μετά.Bon (1969), σ. 205, 236, 413 Η Αγνή παντρεύτηκε το 1324 τον βαρώνο του Saint-Sauveur και του Αετού, Στέφανο Λε Μωρ (Etienne Le Maure). Μαζί του απέκτησε έναν γιο, τον Εράρδο Γ΄, ο οποίος μέχρι το 1344 κατάφερε να επανενώσει τη βαρωνία, ενώ το 1345 έλαβε το αξίωμα του μαρεσάλου της Αχαΐας.Bon (1969), σ. 236–237, 413, 418 Το 1348 ένας Βουργουνδός ιππότης, ο Λουδοβίκος ντε Σαφόρ, με μερικούς συντρόφους του, κατάφερε με δόλο να καταλάβει το κάστρο της Αρκαδίας και να κρατήσει τη γυναίκα και τα παιδιά του Εράρδου ομήρους, με αντίτιμο σημαντικά λύτρα.Bon (1969), σ. 239Topping (1975), σ. 132–133 Τον Εράρδο διαδέχτηκε το 1388 μια από τις κόρες του, η οποία παντρεύτηκε τον Ανδρόνικο Ασάν-Ζαχαρία. Έτσι η βαρωνία έγινε τμήμα των εκτεταμένων κτήσεων των Ζαχαρία. Η διαδοχή αυτή αμφισβητήθηκε από τον Εράρδο Λάσκαρη, γιο της αδελφής του Εράρδου Γ΄, αλλά χωρίς αποτέλεσμα, ιδιαίτερα αφού ο Λάσκαρης πέθανε άτεκνος το 1409.Bon (1969), σ. 276, 413–414

Η Βαρωνία της Αρκαδίας ήταν το τελευταίο υπόλειμμα του Πριγκιπάτου της Αχαΐας που υπέκυψε στους Βυζαντινούς Δεσπότες του Μορέως. Μετά την κατάκτηση της Πάτρας και της Χαλανδρίτσας το 1429-1430, που σήμανε και την ντε φάκτο κατάλυση του Πριγκιπάτου, ο τελευταίος Πρίγκιπας, Κεντυρίων Β΄ Ζαχαρίας, κράτησε μόνο την Αρκαδία ως προσωπικό του φέουδο. Μετά τον θάνατό του το 1432 όμως, ο Δεσπότης Θωμάς Παλαιολόγος, καίτοι γαμπρός του Ζαχαρία, κατέλαβε τη βαρωνία και φυλάκισε τη χήρα του Ζαχαρία και πεθερά του, η οποία και πέθανε στη φυλακή.Bon (1969), σ. 292–293, 413Topping (1975), σ. 165Δήμος Πύλου-Νέστορος, Φραγκοκρατία , ανακτήθηκε 3 Μαρτίου 2013

Βαρώνοι
+ Βαρώνοι της Αρκαδίας Οίκος ντ'ΩλναίLibro d'oro Crusader and other European families Bon (1969), σ. 7001262-περ. 1338 Βαρώνος Διάρκεια Βιλαίν Α΄ ντ'Ωλναί  1262-1269  Εράρδος Α΄ ντ'Ωλναί, γιος του Βιλαίν Α΄ 1269-1279 Γοδεφρείδος ντ'Ωλναί, γιος του Βιλαίν Α΄ 1269 - 1297 Βιλαίν Β΄ ντ'Ωλναί, γιος του Γοδεφρείδου 1297 - ; Εράρδος Β΄ ντ'Ωλναί, γιος του Βιλαίν Β΄ ; - προ του 1338 Αγνή ντ'Ωλναί, κόρη του Βιλαίν Β΄,με το σύζυγό της Στέφανο Λε Μωρ ; - προ του 1344 Οίκος Λε Μωρ-ΖαχαρίαBon (1969), σ. 705, 708περ. 1338-1432 Βαρώνος Διάρκεια Εράρδος Γ΄ Λε Μωρ πριν το 1344 - 1388 Άγνωστη κόρη του Εράρδου Γ΄,με το σύζυγό της Ανδρόνικο Ασάν Ζαχαρία 1388-1401 Εράρδος Δ΄ Ζαχαρίας, γιος του Ανδρόνικου 1401 Κεντυρίων Β΄, γιος του Ανδρόνικου</small> 1401-1432

 Πηγές
 Chroniques greco-romanes : inedites ou peu connues avec notes et tables genealogiques / par Charles Hopf. -- Berlin : Weidmann, 1873. -- xlviii, 538 p. : fold. geneal. tables
 Latin Lordships in Greece, ανακτήθηκε 4 Μαρτίου 2013
Το Χρονικόν του Μωρέως
 Πέτρος Καλονάρος, Το Χρονικόν του Μορέως,  Αθήναι, Αρχαίος Εκδοτικός οίκος Δημ. Δημητράκου Α.Ε., εισαγωγή σελίδα : λβ΄




 Παραπομπές 

Κατηγορία:Ιστορία της Μεσσηνίας